OpenLLM-France/wikimedia huggingface dataset:
# La Barge

La Barge és una població dels Estats Units a l'estat de Wyoming. Segons el cens del 2000 tenia 431 habitants.

## Demografia

Segons el cens del 2000, La Barge tenia 431 habitants, 168 habitatges, i 113 famílies. La densitat de població era de 191,3 habitants/km².
Dels 168 habitatges en un 41,1% hi vivien nens de menys de 18 anys, en un 56,5% hi vivien parelles casades, en un 6,5% dones solteres, i en un 32,7% no eren unitats familiars. En el 26,8% dels habitatges hi vivien persones soles el 5,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,19.
Per edats la població es repartia de la següent manera: un 32,5% tenia menys de 18 anys, un 5,8% entre 18 i 24, un 31,3% entre 25 i 44, un 24,1% de 45 a 60 i un 6,3% 65 anys o més.
L'edat mediana era de 38 anys. Per cada 100 dones de 18 o més anys hi havia 112,4 homes.
La renda mediana per habitatge era de 38.542 $ i la renda mediana per família de 45.179 $. Els homes tenien una renda mediana de 47.222 $ mentre que les dones 18.438 $. La renda per capita de la població era de 18.837 $. Entorn del 9,2% de les famílies i el 12,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Barge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- La Barge». American Fact Finder. Oficina del Cens dels Estats Units, 12-01-2010.
# Gëzim Erebara

Gëzim Erebara (Dèbar, 19 de maig de 1929 - Tirana, 12 de febrer de 2007) va ser un director de cinema, guionista, traductor i historiador del cinema albanès de la segona meitat del segle xx. Va estudiar a l'Acadèmia de Belles Arts de Praga el 1947–51, però va ser repatriat uns mesos abans de graduar-se per raons polítiques pel govern d'Albània aleshores comunista. Va treballar a "Kinostudioja Shqiperia e Re" de l'estat de 1957 a 1986 i va ser autor o coautor d'algunes de les pel·lícules més importants.

## Filmografia

* Debatik - (1961)
* Ngadhnjim mbi vdekjen - (1967)
* Guximtarët - (1970)
* Në fillim të verës - (1975)
* Pylli i lirisë - (1976)
* Vajzat me kordele të kuqe - (1978)
* Nusja - (1980)
* Një natë pa dritë - (1981)
* Fushë e blertë-fushë e kuqe - (1984)
* Një jetë më shumë - (1986)

## Referències

* ↑ Fjalor Enciklopedik Shqiptar, vol. 1. Tirana: 2008, s. 609. (alb.).
* ↑ Gezim Erebara (1928-2007) Regjisor filmi, pedagog, Aktoret Shqiptare

## Bibliografia

* Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3. (alb.)
* Ben Andoni. «Dy fjalë qytetarit, Gëzim Erebara». revistamapo.com, 24-02-2007. Arxivat de l'original el 2007-02-25. [Consulta: 31 gener 2023].
# Portada/efemèride març 31

Gisèle Freund
« 30 de març · 31 de març · 1 d'abril »
# Wilson (Ohio)

Wilson és una població dels Estats Units a l'estat d'Ohio. Segons el cens del 2000 tenia 118 habitants.

## Demografia

Segons el cens del 2000, Wilson tenia 118 habitants, 52 habitatges, i 39 famílies. La densitat de població era de 108,5 habitants/km².
Dels 52 habitatges en un 23,1% hi vivien nens de menys de 18 anys, en un 67,3% hi vivien parelles casades, en un 5,8% dones solteres, i en un 23,1% no eren unitats familiars. En el 21,2% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,63.
Per edats la població es repartia de la següent manera: un 18,6% tenia menys de 18 anys, un 5,1% entre 18 i 24, un 22% entre 25 i 44, un 31,4% de 45 a 60 i un 22,9% 65 anys o més.
L'edat mediana era de 47 anys. Per cada 100 dones de 18 o més anys hi havia 118,2 homes.
La renda mediana per habitatge era de 32.188 $ i la renda mediana per família de 43.125 $. Els homes tenien una renda mediana de 36.875 $ mentre que les dones 20.833 $. La renda per capita de la població era de 18.552 $. Aproximadament el 2,6% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Wilson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Red Butte

Red Butte és una concentració de població designada pel cens dels Estats Units a l'estat de Wyoming. Segons el cens del 2000 tenia 439 habitants.

## Demografia

Segons el cens del 2000, Red Butte tenia 439 habitants, 160 habitatges, i 134 famílies. La densitat de població era de 360,6 habitants/km².
Dels 160 habitatges en un 36,3% hi vivien nens de menys de 18 anys, en un 75,6% hi vivien parelles casades, en un 3,8% dones solteres, i en un 16,3% no eren unitats familiars. En el 13,1% dels habitatges hi vivien persones soles el 6,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,9% tenia menys de 18 anys, un 4,8% entre 18 i 24, un 24,1% entre 25 i 44, un 31,9% de 45 a 60 i un 12,3% 65 anys o més.
L'edat mediana era de 43 anys. Per cada 100 dones de 18 o més anys hi havia 108,4 homes.
La renda mediana per habitatge era de 70.350 $ i la renda mediana per família de 71.500 $. Els homes tenien una renda mediana de 36.500 $ mentre que les dones 32.321 $. La renda per capita de la població era de 26.751 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Red Butte». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Red Butte». American Fact Finder. Oficina del Cens dels Estats Units, 12-01-2010.
# Wallsbüll

Wallsbüll (danès Valsbøl) és un municipi de l'estat alemany de Slesvig-Holstein, a l'amt Schafflund al districte de Slesvig-Flensburg. És a 16 kilòmetres de Flensburg. El 2023 tenia 986 habitants.
És un de mants municipis amb el sufix -büll en el nom, que és d'origen danès -bøl i que significa ‘casa, habitatge’, la primera part sol ser un nom de persona. Sovint són assentaments nous que al segle x és van crear a partir d'un poble veí més antic.

## Referències

* ↑ «Schleswig-Holstein (Germany): Cities and Communes in Counties» (en anglès), 13 juliol 2024. [Consulta: 15 març 2025].
* ↑ Timmermann, Ulf. «Nordfriesische Ortsnamen [Topònims en frisó septentrional]». A: Munske, Horst Haider. Handbuch des Friesischen (en alemany). Tübingen: M. Niemeyer, 2001, p. 144. ISBN 978-3-484-73048-9.
* ↑ Hamer, Berthold. Topographie der Landschaft Angeln. Husum: Husum Druck- und Verlagsgesellschaft, 1994, p. 25. ISBN 978-3-88042-705-1.
# Sam Hamm

Sam Hamm (nascut el 19 de novembre de 1955) és un guionista i escriptor de còmics estatunidenc. Hamm és conegut per escriure els esborranys inicials del guió de la pel·lícula Batman abans que aquests deures fossin lliurats a Warren Skaaren. També va rebre un crèdit de la història per El retorn de Batman (tot i que la versió final de la pel·lícula difereix significativament de les seves idees). El 2006 va guanyar el premi al millor guió al XXXIX Festival Internacional de Cinema Fantàstic de Catalunya per Masters of Horror: Homecoming.
DC Comics va convidar Hamm a escriure per a Detective Comics. El resultat va ser Batman: Blind Justice, que va presentar el mentor de Bruce Wayne, Henri Ducard. Els altres crèdits de la pantalla de Hamm inclouen Never Cry Wolf i Monkeybone.
El 2021, Hamm va tornar a la univers fílmic de Batman 1989 amb la sèrie limitada de DC Comics Batman '89, una continuació directa tant de la pel·lícula de 1989 com d’ El retorn de Batman. L'equip creatiu va seguir amb Batman '89: Echoes.

## Filmografia seleccionada

| Any | Títol | Guionista | Productor executiu |
| Any | Títol | Guionista | Productor executiu | 1983 | Never Cry Wolf | Sí | No |
| 1989 | Batman | Sí | No |
| 1992 | El retorn de Batman | story by | No |
| 1994 | M.A.N.T.I.S. (sèrie de televisió) | Sí | Sí |
| 2001 | Monkeybone | Sí | Sí |
| 2003 | Haunted Lighthouse (4-D curtmetratge) | Sí | No |
| 2005 | Masters of Horror: Homecoming (S1E6) | Sí | No |
| 2006 | Masters of Horror: The Screwfly Solution (S2E7) | Sí | No |

## Referències

* ↑ «Sam Hamm». The New York Times. Arxivat de l'original el 2013-01-30.
* ↑ «Screenwriter Sam Hamm Talks Batman '89 [Interview]».
* ↑ Crow, David. «How Batman II Became Batman Returns». Den of Geek, 01-12-2019.
* ↑ El polémico palmarés de la 39 edición del Festival de Sitges, espinof.com, 15 d'octubre de 2006
* ↑ Greenberger, Robert; Manning, Matthew K. The Batman Vault: A Museum-in-a-Book with Rare Collectibles from the Batcave. Running Press, 2009, p. 41. ISBN 978-0-7624-3663-7. «In the pages of Detective Comics, Batman screenwriter Sam Hamm took advantage of that year's ongoing writers' strike to write a three-issue story entitled "Blind Justice", which culminated in that title's 600th issue.»
* ↑ DC Comics (16 February 2021). "The Movie Worlds of Superman '78 and Batman '89 Are Heading to Comics!". Nota de premsa.
# Teton Village

Teton Village és una concentració de població designada pel cens dels Estats Units a l'estat de Wyoming. Segons el cens del 2000 tenia 175 habitants.

## Demografia

Segons el cens del 2000, Teton Village tenia 175 habitants, 88 habitatges, i 44 famílies. La densitat de població era de 13,5 habitants/km².
Dels 88 habitatges en un 15,9% hi vivien nens de menys de 18 anys, en un 45,5% hi vivien parelles casades, en un 4,5% dones solteres, i en un 50% no eren unitats familiars. En el 36,4% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,99 i el nombre mitjà de persones que vivien en cada família era de 2,68.
Per edats la població es repartia de la següent manera: un 13,1% tenia menys de 18 anys, un 7,4% entre 18 i 24, un 27,4% entre 25 i 44, un 32% de 45 a 60 i un 20% 65 anys o més.
L'edat mediana era de 47 anys. Per cada 100 dones de 18 o més anys hi havia 108,2 homes.
La renda mediana per habitatge era de 80.000 $ i la renda mediana per família de 151.480 $. Els homes tenien una renda mediana de 100.000 $ mentre que les dones 22.917 $. La renda per capita de la població era de 66.928 $. Cap de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Teton Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Teton Village». American Fact Finder. Oficina del Cens dels Estats Units, 12-01-2010.
# Tomàs Abelló Llopart

Tomàs Abelló Llopart (Reus, 23 de juliol de 1848 - Barcelona, 19 d'abril de 1897), va ser un comerciant i polític català.

## Biografia

Fill de Tomàs Abelló Estela i de Teresa Llopart Lleó, va ser un dels comerciants exportadors de vins més important de la ciutat i un dels majors propietaris de finques del terme. Va ser president de la Societat Gas Reusense (1890-1897), que subministrava gas per a l'enllumenat de la ciutat i membre de la Junta de Govern i de la Comissió Permanent del Banc de Reus.
Va ser el primer President de la Cambra de Comerç de Reus quan es va fundar l'any 1886, fins a la seva mort. Regidor municipal elegit l'any 1879 i diputat provincial com a representant del republicanisme possibilista que passà a col·laborar amb el catalanisme regionalista a finals del segle xix. El 1884 va ser el primer signant del manifest fundacional de l'Associació Catalanista de Reus. Va ser també pintor aficionat d'un cert mèrit. Estava en possessió de l'Orde d'Isabel la Catòlica.
Va morir al seu domicili del carrer de les Corts, 313 (actual 629) de Barcelona el 19 d'abril del 1897. Estava casat amb Dolors Martí i Campaneria, amb qui va tenir diversos fills: Tomàs, Gabriel, Teresa, Ramon, Beatriu, Josep i Mercè.

## Notes

* ↑ Tomàs Abelló no usava la "i" entre els cognoms. Algunes fonts, totes de després de la seva mort, hi situen una "y" o una "i", però no són aplicables en aquest cas
* ↑ Aquesta obra l'anomena Tomás Abelló Llopart
* ↑ Les llistes de regidors, tant les d'aquest dia com les publicades a Les Circumstàncies del dia 11/05/1879 l'anomenen sempre Tomás Abelló Llopart
* ↑ Santasusagna escriu el seu nom: Tomàs Abelló Llopart

## Referències

* ↑ «Arxiu en Línia de Arxiu Històric Arxidiocesà de Tarragona». [Consulta: 3 agost 2023].
* 1 2 «Registre de Defuncions de Barcelona, any 1897, número de registre 3054».
* 1 2 3 Olesti Trilles, Josep. Diccionari biogràfic de reusencs. Reus: l'Ajuntament, 1991, p. 29-30.
* ↑ Banús Sans, José. Gas Reusense, S.A.. [Reus]: Gas Reusense, 1954, p. 6.
* ↑ Memòria 1886-1986. Reus: Cambra de Comerç i Indústria, 1988, p. 10.
* ↑ Les Circumstàncies, 14/05/1879. "Elección de Concejales", p. 2
* ↑ Santasusagna, Joaquim. Reus i els reusencs en el renaixement de Catalunya fins al 1900. Reus: Associació d'Estudis Reusencs, 1982, p. 275.
* ↑ Garcia Fària, Pere. «Plano detallado de la urbanización de Barcelona y de su alcantarillado». Fons cartogràfic del Centre Excursionista de Catalunya. Institut Cartogràfic i Geològic de Catalunya, 1891.
* ↑ «Tomás Abelló y Llopart». geni.com. [Consulta: 3 agost 2023].
* ↑ «Esquela de defunció». La Publicitat, 19-04-1897, pàg. 1.
# Ithaca (Ohio)

Ithaca és una població dels Estats Units a l'estat d'Ohio. Segons el cens del 2000 tenia 102 habitants.

## Demografia

Segons el cens del 2000, Ithaca tenia 102 habitants, 36 habitatges, i 28 famílies. La densitat de població era de 1.312,7 habitants/km².
Dels 36 habitatges en un 41,7% hi vivien nens de menys de 18 anys, en un 63,9% hi vivien parelles casades, en un 8,3% dones solteres, i en un 22,2% no eren unitats familiars. En el 16,7% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,21.
Per edats la població es repartia de la següent manera: un 30,4% tenia menys de 18 anys, un 8,8% entre 18 i 24, un 29,4% entre 25 i 44, un 22,5% de 45 a 60 i un 8,8% 65 anys o més.
L'edat mediana era de 36 anys. Per cada 100 dones de 18 o més anys hi havia 97,2 homes.
La renda mediana per habitatge era de 39.500 $ i la renda mediana per família de 47.083 $. Els homes tenien una renda mediana de 33.750 $ mentre que les dones 27.500 $. La renda per capita de la població era de 14.647 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ithaca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ithaca». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Gers

Gers (en occità Gers o Gèrç i en francès Gers) és un departament de la regió Occitània a França, que té per capital Auch. Li dona nom el riu Gers, afluent de la Garona.

## Etimologia

En occità existeixen les dues formes atestades: Gers amb e tancada i Gèrs amb è oberta, segons el que diu una obra de referència com ara el Dictionnaire du béarnais et du gascon modernes de Simin Palai. La forma Gers amb e tancada és més normativa, més referencial i preferible perquè és més regular respecte a l'etimologia llatina Ægirtius (on i llatina breu dona normalment e tancada occitana). Les formes Gerç i Gèrç respecten més l'etimologia llatina (-tius esdevé -ç)

## Història

Gers és un dels vuitanta-tres departaments originals creats durant la Revolució Francesa el 4 de març del 1790 (en aplicació de la llei del 22 de desembre de 1789). Va ser creat a partir de territoris pertanyents a l'antiga província de Gascunya.

## Geografia

El Gers està dividit en tres districtes, 31 cantons i 463 municipis.

## Política

L'any 2004, el socialista Philippe Martin fou reelegit com a president del Consell General del Gers.
Les principals atribucions del Consell General són votar el pressupost del departament i escollir d'entre els seus membres una comissió permanent, formada per un president i diversos vicepresidents, que serà l'executiu del departament. Actualment, la composició política d'aquesta assemblea és la següent:
* Partit Socialista (PS): 17 consellers generals
* Unió per un Moviment Popular (UMP) : 10 consellers generals
* Partit Comunista Francès (PCF): 3 consellers generals
* No-adscrits d'esquerra: 1 conseller general

## Referències

* ↑ «Conselh de la Lenga Occitana». Arxivat de l'original el 2018-07-30. [Consulta: 6 maig 2013].
* ↑ «Toponímia occitana». Arxivat de l'original el 2009-12-26. [Consulta: 31 juliol 2010].
* ↑ «Mapa del Gers amb els municipis en gascó». Arxivat de l'original el 2020-10-24. [Consulta: 7 agost 2010].

## Enllaços externs

* Mapa del departament en occità Arxivat 2014-03-12 a Wayback Machine. al web del consell departamental (compte que el mapa conté algunes faltes d'ortografia)
# Magnus I

Magnus I és el nom dels següents personatges:
* Magnus I o Magnus el Fort (~1106 - 1134, Fotevik), duc que va governar Götaland al sud de Suècia del 1125 al 1130
* Magnus I o Magne Olavsson (1024 - 1047), rei de Noruega i de Dinamarca
* Magnus I o Magnus Erlendsson (Noruega, ~1075 - Òrcades, 1115), primer jarl de les Òrcades entre 1108 i 1115, venerat com a sant a l'Església catòlica
* Magnus I (en algunes llistes) o Magnus Ladulås (1240 - 1290), Rei de Suècia del 1275 fins a la seva mort el 1290.
* Magnus I o Magnus Vasa (1542 - Kungsbro, 1595), Príncep de Suècia, duc de Västanstång i comte de Dal (Dalsland)
# Premi Luís de Camões

El Premi Luís de Camões és el guardó literari més important que premia obres en portuguès des de 1989. Rep el nom del poeta homònim, Luís de Camões. Es busca l'excel·lència literària i l'equilibri geogràfic entre els premiats, que en les edicions celebrades són:
* 1989: Miguel Torga
* 1990: João Cabral de Melo Neto
* 1991: José Craveirinha
* 1992: Vergílio Ferreira
* 1993: Rachel de Queiroz
* 1994: Jorge Amado
* 1995: José Saramago
* 1996: Eduardo Lourenço
* 1997: Artur Carlos Maurício Pestana dos Santos
* 1998: Antônio Cândido de Mello e Sousa
* 1999: Sophia de Mello Breyner
* 2000: Autran Dourado
* 2001: Eugénio de Andrade
* 2002: Maria Velho da Costa
* 2003: Rubem Fonseca
* 2004: Agustina Bessa-Luís
* 2005: Lygia Fagundes Telles
* 2006: José Luandino Vieira
* 2007: António Lobo Antunes
* 2008: João Ubaldo Ribeiro
* 2009: Arménio Vieira
* 2010: Ferreira Gullar
* 2011: Manuel António Pina
* 2012: Dalton Trevisan
* 2013: Mia Couto
* 2014: Alberto da Costa e Silva
* 2015: Hélia Correia
* 2016: Raduan Nassar
* 2017: Manuel Alegre
* 2018: Germano Almeida
* 2019: Chico Buarque
* 2020: Vítor Aguiar e Silva
* 2021: Paulina Chiziane
# Creu del Roser

La Creu del Roser és una creu de terme de Bagà (Berguedà) situada a l'entrada del nucli urbà, prop del Pont del Roser.
Va ser bastida pels volts del 1760 al peu de l'antic camí Ral i a prop del torrent i el pont del Roser. Als anys 1950 l'antiga creu va ser substituïda pel l'actual. És una de les creus més antigues que es conserven a la vila.
La creu està situada sobre una columna de secció octogonal de 85 cm de diàmetre i 2 m d'alçada, que està suportada per una base que forma tres esglaons decreixents i circulars. El que suporta la columna és una base de pedra. La part inferior de la columna té una anella de ferro. La creu actual és de ferro forjat (90 x 40 cm) confeccionada amb tub de ferro de secció quadrada de poc gruix i fent filigranes al voltant de la creu.

## Referències

* 1 2 «Creu del Roser». Mapes de Patrimoni Cultural. Diputació de Barcelona.
# Soc de Mithat Paixà

El soc o mercat de Mithat Paixà (àrab: سُوق مِدْحَت بَاشَا, sūq Midḥat Bāxā), també anomenat el Soc Llarg o as-Suq at-Tawil (àrab: الصوق الطويل, as-Sūq aṭ-Ṭawīl, ‘mercat llarg’), és un important soc de la ciutat de Damasc, capital de Síria.
Té una cobertura de ferro en arc i ocupa bona part de l'extrem occidental de l'anomenat Carrer Recte de la ciutat vella, l'antic decumanus de l'època romana. El soc d'Al-Buzuriyah s'uneix al de Mithat Paixà en el seu extrem oriental.

## Història

El soc de Mithat Paixà és troba el carrer habitat més antic del món. Va ser construït l'any 64 aC durant l'Imperi Romà com a Carrer de Pilars.
El 1878, durant el domini otomà sobre Síria, va rebre el nom del dignatari Mithat Paixà.
Durant la Guerra Civil siriana, s'hi van fer algunes manifestacions.

## Referències

* ↑ «Straight Street» (en anglès). Love Damascus. [Consulta: 2 desembre 2023].
* ↑ «Midhat Pasha Souq (aka Spice Bazaar)» (en anglès). travel2unlimited.com. [Consulta: 2 desembre 2023].
* 1 2 «Midhat Pasha Souq (market) in Damascus- photos» (en anglès). Syrian Arab News Agency, 30-09-2018. [Consulta: 2 desembre 2023].
* ↑ «Manifestació Sindicat d'Estudiants Liberals de Síria» (en àrab). UFS DAMASCUS, 16-08-2012. [Consulta: 2 desembre 2023].
# Birger I de Suècia

Birger Magnusson (1280 - 31 de maig de 1321) fou rei de Suècia de 1290 a 1319. Era fill de Magnus III Magnus Ladulås i d'Eduvigis de Holstein.
Succeí al seu pare el 1290 durant la regència del conestable Forkel Knutson. Aquest governà el regne durant la seva minoria d'edat amb gran moderació i saviesa; estengué els seus dominis a Finlàndia, fundant Viborg el 1293 i manà redactar la llei d'Upland per Birger Persson; però a penes Birger prengué les regnes del govern el 1304, va permetre que tornessin a Suècia els seus dos germans, els ducs Eric i Valdemar, els quals es rebel·laren contra ell, i després de assassinar Knutson, el feren presoner per sorpresa a Hatuna i el tingueren tancat a Nyköping fins al 1308.
Reunits els reis i magnats dels tres regnes escandinaus a Helsingborg, conclourien el tractat de pau, per l'acord del qual hagué de cedir als seus germans quasi la meitat del seu regne. Alguns anys després (1317) invità els seus germans a una festa que donà a Nyköping, durant la qual els feu presoners, els tancà en un calabós del castell i els deixà morir de fam en venjança per la mort de Knutson i de la presó que havia sofert. El poble es revoltà contra ell, l'expulsaren del tron i ajusticiaren el seu innocent fill Magnus, i per això hagué de refugiar-se a Dinamarca, on morí.
El succeí el seu nebot Magnus Eriksson. La tràgica vida de Birger i del seu fill va inspirar diversos autors dramàtics, entre ells Beskow (1837), Josephson (1864) i Lindh (1864).

## Bibliografia

* Enciclopèdia Espasa, Volum núm. 46, pàg. 988, ISBN 84-239-4546-4